
Tlačová správa

Investori vyhlásili v auguste 820 verejných 
obstarávaní – najviac od začiatku roka
Bratislava 20. október 2015 – V auguste tohto roka vyhlásili verejní obstarávatelia,  obstarávatelia a subjekty, ktorým bola poskytnutá dotácia, celkom 820 zákaziek v celkovej hodnote 707 miliónov EUR. Ide o druhý najlepší výsledok tohto roka, oproti rovnakému mesiacu minulého roka objem klesol takmer o štvrtinu (22,9 %). Vyplýva to z najnovšej analýzy analytickej spoločnosti CEEC Research vypočítanej na základe údajov poskytnutých Úradom pre verejné obstarávanie ku koncu augusta 2015. 
Počet verejných obstarávaní od minulého mesiaca opäť stúpol a dostal sa na tohtoročné maximum. V auguste tohto roka vyhlásili verejní obstarávatelia, obstarávatelia a subjekty, ktorým bola poskytnutá dotácia, celkom 820 zákaziek. „Hodnota bola oproti tohtoročnému maximu v júli polovičná, aj napriek tomu bola druhým najlepším tohtoročným výsledkom. Firmy sa mohli prihlásiť do  verejných obstarávaní v celkovej hodnote 707 miliónov EUR,“ hovorí Jiří Vacek riaditeľ analytické spoločnosti CEEC Research.
Objem verejných obstarávaní za prvých osem mesiacov tohto roka medziročne stúpol o 0,3 percenta. Verejní obstarávatelia, obstarávatelia a subjekty, ktorým bola poskytnutá dotácia, vyhlásili zákazky v celkovej hodnote 4,7 miliardy EUR. Z týchto zákaziek bola ukončená necelá pätina (18 percent objemu vyhlásených zákaziek) v celkovej hodnote 760 miliónov EUR. Desatinu počtu zákaziek (5 percent objemu) zrušili verejní obstarávatelia, obstarávatelia a subjekty, ktorým bola poskytnutá dotácia, ešte pred ich ukončením. „Menšie množstvo vyhlásených zákaziek sa prejaví na vývoji stavebnej produkcie v nasledujúcich mesiacoch. Firmy teraz prijímajú nových ľudí, pokiaľ by výrazne klesli štátne investície, mohol by sa tento trend otočiť,“ hovorí Mario Červnenka, riaditeľ developerské spoločnosti O.M.C. Invest.
Hodnota  vyhlásených verejných obstarávaní v rokoch 2012 až 2015
	Zákazky celkom
	Celkom

	
	mil. EUR
	medziročná zmena v %

	2012
	5 987
	
	.

	2013
	8 377
	(
	+39,9

	2014
	6 621
	(
	-21,0

	Január až august 2015
	4 689
	(
	+0,3

	August 2015
	707
	(
	-22,9


Zdroj: Vestník verejného obstarávania, výpočty CEEC Research

V januári až auguste 2015 ukončili verejní obstarávatelia, obstarávatelia a subjekty, ktorým bola poskytnutá dotácia, celkom 3 548 zákaziek v celkovej hodnote takmer 3,0 miliardy EUR, čo je o 1,7 % viac, čo sa počtu týka ale o 22,3 % menej, čo sa objemu týka, ako v rovnakom období roka 2014. Niektoré verejné obstarávania stále prebiehajú, preto treba očakávať, že v ďalších mesiacoch budú dáta ešte aktualizované. 
Hodnota a počet ukončených verejných obstarávaní v rokoch 2012 až 2015
	Zákazky celkom
	hodnota
	počet

	
	mil. EUR
	medziročná zmena v %
	počet
	medziročná zmena v %

	2012
	4 231
	
	.
	7 997
	
	.

	2013
	6 407
	(
	+51,4
	8 615
	(
	+7,7

	2014
	6 503
	(
	+1,5
	5 964
	(
	-30,8

	Január až august 2015
	2 994
	(
	-22,3
	3 548
	(
	+1,7

	August 2015
	217
	(
	-40,8
	511
	(
	-21,9


Zdroj: Vestník verejného obstarávania, výpočty CEEC Research

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



